bag-in-box
Store norske leksikon,Næringsmidler og husholdning,Drikke,Vin,Vinterminologi
Bag-in-box er emballasje til flytende produkter, oftest brukt til vin (også kalt pappvin). De finnes i ulike størrelser, vanligvis fra 1,5 til 3 liter i Norge.
Boksen består av inneremballasje av ulikt materiale, oftest polyetylen, utstyrt med tappekran og omsluttet av en pappeske. Vinen holder seg normalt i ni til tolv måneder fra tappedato, forutsatt ikke for varm lagring. Selv om emballasjen er blitt forbedret gjennom årene, så 'puster' materialet på mikronivå og slipper over tid luft til, slik at vinen oksiderer.Åpnet boks forringes raskere, og bør lagres slik at det står vin mot korken/kranen. Best vil den holde seg i kjøleskap, enten det er hvit, rosé eller rødt. Kvaliteten på innholdet har stort sett vært stigende gjennom de senere årene.Bag-in-box-omsatt vin gjennom Vinmonopolet hadde i 2015 en markedsandel på 59,6 prosent for rødvin og 53,8 prosent for hvitvin. Les mer i Store norske leksikon vin emballasje